|  |  |
| --- | --- |
| Предмет: **Географија I година ГО** | |
| Teмa: **ПРИРОДНИ СИСТЕМИ И НИВНАТА ПОВРЗАНОСТ** | Време за реализација: 35 часа септември/декември |
| Изготвил/-а: | од СОУ |

|  |  |  |  |  |  |
| --- | --- | --- | --- | --- | --- |
| **Содржина  (и поими)** | **Стандарди за оценување** | **Дата на реализација** | **Сценарио за часот** | **Средства** | **Следење на напредокот** |
| * **Литосфера**   (литосфера, геологија, фосили, ера, период, епоха, преткамбриум, палеозоик, мезозоик, кенозоик, цијанобактерии, Родонија, Пангеа, Тетис, тектонски плочи) | * Ја објаснува геолошката еволуција на Земјата издвојувајќи позначајни карактеристики на геолошките ери низ кои поминала. * Го опишува распоредот на копното и морето во текот на геолошката историја преку поместувањето на тектонските плочи, промената на климата на Земјата и на растителниот и животинскиот свет низ геолошката еволуција на Земјата. | **01.09.2025** | ***Воведна активност – активирање на предзнаењата***  Учениците одговараат на усно поставени воведни прашања:   1. Што претставува литосферата? 2. Дали денешните континенти и океани секогаш изгледале вака? 3. Дали сите животни што постоеле во минатото постојат и денес? 4. Дали климата секогаш била иста низ историјата на Земјата?   (макс. 5 мин.)  ***Главни активности – учење преку истражување***  (1) Учениците се делат во мали групи, при што некои добиваат илустриран материјал за геолошката еволуција на Земјата, а други добиваат краток текст за анализа.  (2) Секоја група добива задача да истражува за главните карактеристики на една геолошка ера (пр. Преткамбриум: времетраење, распоред на копно и море, клима, растителен и животински свет, значајни настани и сл.).  (макс. 10 мин.)  (3) Секоја група презентира пред другите групи, а потоа групата што презентира поставува прашања до останатите групи.  (макс. 15 мин.)  ***Завршна активност – резимирање***  Секој ученик пополнува наставен лист со систематизирана табела за карактеристиките на секоја ера.  (макс. 10 мин.)  ***Рефлексија***  Се води дискусија по прашањата:  (1) „Во која ера, период и епоха живееме денес?“,  (2) „Зошто е важно да ја проучуваме геолошката еволуција на Земјата?“,  (3) „Што мислите, каков ќе биде изгледот на Земјата после еден милион години?“ и  (4) „Дали може ова што го научивме денес да го користиме во секојдневниот живот?“  (макс. 5 мин.) | * Компјутер, проектор,   смарт табла, мобилен телефон,  таблет и сл.   * Илустриран материјал за геолошката еволуција на Земјата * Илустриран материјал за поместување на тектонските плочи низ историјата на Земјата * Работен лист * Наставен лист | * усни одговори на прашања во дискусија * придонес во групните активности * усни одговори на прашања од групите што презентираат * придонес во изведување на заклучоците * кратки писмени одговори од наставен лист |